વલસાડની એક દિવસના પ્રવાસ દરમ્યાન થયેલું મંથન : મળવા જેવા માણસોની મારી યાદીમાં અખિલ સુતરીઆ પછી આર્ચ સંસ્થાના સભ્ય એવા ડૉ. જવાહર સાહેબ, જે કદાચ મને મળેલા અત્યાર સુધીના માણસોમાં સૌથી ઉમદા ફોટોગ્રાફર અને ૮૦ કરતા વધુ વર્ષની ઉમરે પણ ૨૫-૨૬ની ઉમરનો તરવરાટ ધરાવતું વ્યક્તિત્વ. ઐતિહાસિક સ્થળોની સરખામણીમાં વલસાડ જીલ્લા શિક્ષણ વિભાગ દ્વારા બનાવવામાં આવેલું સાયન્સ સેન્ટર જોવાનો અદભુત લહાવો. એને જોયા પછી દરેક જીલ્લાના સાયન્સ સેન્ટરની મુલાકાત લેવાનું મન થયું છે. ફલધરામાં ચાલી રહેલા દરરોજના મહાપ્રસાદનો લહાવો, અને બરુમાળના અષ્ટધાતુના શિવજીના દર્શન. એક અનુભવ થયો ત્યાં. ત્યાના સત્તાવાળાઓએ એ મંદિરને પોતાની જાતે જ ભારતનું તેરમું જ્યોતિર્લિંગ જાહેર કરી દીધું છે. વળી ત્યાં ફોટો લેવાની મનાઈ છે પણ ઇજ ગર્ભ ગૃહની બહાર જ્યાંથી સામાન્ય રીતે સામાન્ય જનતા દર્શન કરતી હોય છે ત્યાજ બે મોટી ફાંદવાળા સાધુ મહારાજ ઇજ શિવજીના ફોટાઓનું માર્કેટિંગ કરે છે. મે જયારે દર્શન કરતી વખતે ફોટો લેવાનો પ્રયાસ કર્યો ત્યારે ત્યાં ઉભા જુવાન સાધુએ મને સીધે સીધું કહી દીધું કે જો હું એકલો હોત તો તમને ફોટો લેવા દેત પણ પેલા સામે બેસેલા બંને આનુ જ ધ્યાન રાખે છે અને એ જોઈ જશે તો મારી નોકરી જશે….